CELEX: 62005TN0335
Language: sl
Date: 2005-09-05 00:00:00
Title: Zadeva T-335/05: Tožba, vložena  5. septembra 2005  — Sorensen proti Komisiji

26.11.2005   
            
            
               SL
            
            
               Uradni list Evropske unije
            
            
               C 296/26
            
         Tožba, vložena 5. septembra 2005 — Sorensen proti Komisiji
   (Zadeva T-335/05)
   (2005/C 296/57)
   Jezik postopka: francoščina
   Stranki
   
      Tožeča stranka: Susanne Sorensen (Bruselj, Belgija) (zastopniki: S. Orlandi, A. Coolen, J.-N. Louis, E. Marchal, avocats)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               razglasitev ničnosti odločbe o imenovanju tožeče stranke na delovno mesto asistentke, v delu, v katerem določa njeno razvrstitev v naziv B*3, plačilni razred 2;
            
         
               —
            
            
               razglasitev ničnosti odločbe o ukinitvi vseh točk, ki predstavljajo „nahrbtnik“ tožeče stranke;
            
         
               —
            
            
               naložitev plačila stroškov Komisiji.
            
         Tožbeni razlogi in bistvene navedbe
   Tožeča stranka, uslužbenka Komisije, je bila najprej razvrščena v naziv C2. Kot uspešna kandidatka na zunanjem natečaju COM/B/1/02 (stopnje B5/B4) je bila z izpodbijano odločbo z dne 5. avgusta 2004 imenovana v naziv B*3, plačilni razred 2. V utemeljitev svoje tožbe tožeča stranka uveljavlja kršitev obvestila o natečaju in obvestila o prostem delovnem mestu v delu, v katerem naj bi obe predvidevali razvrstitev v naziv B5 ali B4. V istem okviru uveljavlja kršitev členov 4, 5, 29 in 31 Kadrovskih predpisov. S sklicevanjem na to, da naj bi bili določeni uspešni kandidati istega natečaja pred 1. majem 2004 (datumom začetka veljavnosti sprememb Kadrovskih predpisov) imenovani v naziv B5 ali B4, naziva, ki ustrezata nazivoma B*5 ali B*6 v novem poimenovanju, tožeča stranka uveljavlja tudi kršitev načela enakega obravnavanja in prepovedi diskriminacije. Poleg tega meni, da naj bi bili kršeni načeli upravičenosti do kariere in varstva zaupanja v pravo ter da naj bi gojila legitimna pričakovanja, da bo imenovana v naziv B*5 ali B*6. V tem istem okviru uveljavlja nezakonitost člena 12 iz Priloge XIII h Kadrovskim predpisom, ki naj bi kršil tudi načelo pravne varnosti.